Cholerik

Cholerik (z ) má vlastnosti jedného zo štyroch základných typov temperamentu – labilný extrovert. Je to človek pracovitý, poriadkumilovný, ctižiadostivý, vrtkavý, impulzívny, spoľahlivý, súťaživý a stály vo svojich názoroch a životných hodnotách.

Opis cholerika 
Cholerik je človek prísne zásadový, má rád poriadok a aktivitu. Býva optimistický a spoločenský, aj keď niekedy dokáže vyzerať ako introvert. Doťahuje veci do konca, má silnú vôľu, sebaistotu a cieľavedomosť. Cholerik vyniká v krízových situáciách, hľadá riešenia a usiluje o ignorovanie paniky, prípadne jej likvidáciu medzi ľuďmi. Cholerici bývajú realistickí a držia sa pri zemi, zároveň radi podstupujú riziká, ktorých výsledok za to stojí. Risky vždy kalkulujú. Niekedy skúšajú veci strmhlavo bez úvah. Zvyknú kráčať sebaisto a dravo, rozprávajú dynamicky a rýchlo, pred rozprávaním zvyknú rozmýšľať o informácii, ktorú podávajú. Majú radi šport. Sú špičkovými organizátormi a vodcami. Ľahko si zvyknú všímať nadanie iných a skladať tak výborné tímy, vedia pružne komunikovať s nadriadenými. Cholerici sa rýchlo učia a vedia sa prispôsobovať novému prostrediu a časom v ňom aj viesť. Sú priamym riadiacim typom orientovaným na úlohy.

 Vhodné profesie: Športovec, politik, hazardný hráč, podnikateľ, manažér, detektív, vojak, generál,
 Nevhodné profesie: Práca s verejnosťou, kaderník, herec, prekladateľ, spisovateľ, učiteľ

Pozri aj 
 temperament
 osobnosť
 emócia

Referencie

Externé odkazy 
 Test osobnosti
 Charakteristiky osobnosti

Osobnosť